Hans Zimmer

Hans Florian Zimmer (* 12. september 1957, Frankfurt nad Mohanom, Nemecko) je nemecký producent a skladateľ filmovej hudby. Zložil hudbu k viac než 100 filmom, napríklad Piráti z Karibiku, Gladiátor, či Temný rytier.

Začiatok kariéry Zimmer strávil vo Spojenom kráľovstve, neskôr sa presťahoval do Spojených štátov. V súčasnosti je vedúcim divízie filmovej hudby štúdií DreamWorks. Jeho práca je charakteristická spájaním elektronickej hudby s tradičnými orchestrálnymi kompozíciami.

 Životopis 
Narodil sa vo Frankfurte nad Mohanom, ale už ako staršie dieťa sa presťahoval do Londýna. Podľa vlastných slov sa začal k hudbe utiekať predovšetkým po smrti svojho otca, keď mal šesť rokov. Svoju hudobnú kariéru začal hrou na klávesy a syntetizátor. Spolupracoval na new waveovom projekte The Buggles, ktorý preslávil hit „Video Killed the Radio Star“. Ďalšími skupinami, s ktorými Hans Zimmer spolupracoval boli Krisma a Helden. 

V Londýne sa najprv živil skladaním reklamných zvučiek. Prelom v jeho kariére znamenala spolupráca so Stanleym Myersom, úspešným skladateľom filmovej hudby. Spolu napísali hudbu k viacerým filmom z 80. rokov. V roku 1988 produkoval hudbu k filmu Posledný cisár, ktorý získal Cenu Akadémie za najlepšiu hudbu k filmu. V tom istom roku Zimmer zložil vlastný prelomový hudobný sprievod k filmu Rain Man, za ktorý získal nomináciu v nasledujúcom ročníku udeľovania cien americkej filmovej akadémie. O rok neskôr bol Zimmer na Oscara v tej istej kategórii nominovaný opäť, tentokrát s filmom Šofér slečny Daisy. Po ďalších úspechoch na poli filmovej hudby oslovilo Zimmera štúdio Disney, aby nahral hudbu k animovanému filmu Leví kráľ, ktorý vyšiel v roku 1994. Časť bola nahrávaná v Juhoafrickej republike, ale za neprítomnosti samotného Zimmera, ktorý mal v tejto krajine záznam v registri trestov za "vyrábanie rozvratných filmov". Išlo o film Sila jedného, dotýkajúci sa tematiky apartheidu. Za hudbu k Leviemu kráľovi Zimmer získal množstvo cien vrátane Oscara, Zlatého glóbusu a dvoch cien Grammy. Filmová hudba bola v roku 1997 adaptovaná ako broadwayský muzikál. Ďalšími Zimmerovými úspešnými projektami v 90. rokoch bola hudba k filmom Krvavý príliv, Tenká červená čiara, či Princ egyptský.

Od roku 2000 Zimmer zložil hudbu k viacerým komerčne úspešným filmom, menovite Gladiátor, Pearl Harbor, Posledný samuraj, Da Vinciho kód, či Simpsonovci: Film. V roku 2003 ho oslovil producent Jerry Bruckheimer, ktorý nebol spokojný s pôvodnou hudbou k filmu Piráti z Karibiku: Prekliatie Čiernej perly a chcel ju nahrať odznova. Zimmer, ktorý v tom čase pracoval na filme Posledný samuraj, túto úlohu prenechal svojmu spolupracovníkovi Klausovi Badeltovi a sám poskytol niektoré melódie, ktoré boli neskôr vo filme použité. K dvom pokračovaniam filmu už hudbu zložil samotný Zimmer. Okrem trilógie Piráti z Karibiku spolupracoval aj na dvoch filmoch o Batmanovi, s titulmi Batman začína a Temný rytier, a to spoločne s ďalším známym filmovým skladateľom, Jamesom Newtonom Howardom. 

Hans Zimmer založil spoločnosť Remote Control Productions so sídlom v Santa Monice v Kalifornii, prostredníctvom ktorej spolupracuje s ostatnými, viac či menej známymi filmovými skladateľmi.

Prvý živý koncert odohral skladateľ v októbri 2000, na flámskom filmovom festivale v Gente. Získal viaceré ocenenia za celoživotné dielo od rôznych asociácií a na viacerých filmových festivaloch.

V roku 2011 spolupracoval na skladbe „Greyhound“ od skupiny Swedish House Mafia.

Hans Zimmer žije v Los Angeles s manželkou Suzanne a ich štyrmi deťmi.

 Ocenenia 
Nižšie sú uvedené nominácie. Výhry sú zvýraznené tučným písmom.

 Ceny Akadémie (Oscary)
1989: Rain Man
1995: Leví kráľ
1997: Kazateľova žena
1998: Tak dobre ako sa len dá
1999: Princ egyptský
1999: Tenká červená čiara
2001: Gladiátor
2010: Sherlock Holmes
2011: Počiatok
2014: Interstellar
2020: Nie je čas zomrieť

 Zlaté glóbusy 
1995: Leví kráľ
1999: Princ egyptský
2001: Gladiátor
2002: Pearl Harbor
2003: Spirit: Divoký žrebec
2004: Posledný samuraj
2005: Spanglish
2007: Da Vinciho kód
2009: Duel Frost/Nixon
2011: Počiatok

 Ceny Grammy 
1991: Šofér slečny Daisy (záverečné titulky)
1995: Leví kráľ
1996: Krvavý príliv
2001: Gladiátor (spoločne s Lisou Gerrardovou)
2007: Piráti Karibiku: Truhlica mŕtveho muža
2007: Da Vinciho kód
2009: Temný rytier (spoločne s Jamesom Newtonom Howardom)
2011: Počiatok a Sherlock Holmes

 Ceny Satellite 
1999: Tenká červená čiara
2001: Gladiátor
2002: Hannibal
2004: Posledný samuraj
2007: Da Vinciho kód
2010: Počiatok

 Diskografia 
Skladateľ
1982
 Moonlighting (so Stanleym Myersom)
1984
 Histoire d'O: Chapitre 2 (so Stanleym Myersom)
 Eureka (so Stanleym Myersom)
 Success Is The Best Revenge (so Stanleym Myersom)
1985
 My Beautiful Laundrette (so Stanleym Myersom)
 Insignificance (so Stanleym Myersom)
1986
 Separate Vacations (so Stanleym Myersom)
 The Lightship (so Stanleym Myersom)
 Castaway (so Stanleym Myersom)
1987
 Terminal Exposure (so Stanleym Myersom)
 Going for Gold (TV) – úvodná a záverečná zvučka
1988
 Burning Secret
 Rain Man
 Paperhouse (so Stanleym Myersom)
 Maniac City (so Stanleym Myersom)
 A World Apart
 First Born – televízny film
 Taffin (so Stanleym Myersom)
 The Nature of the Beast (so Stanleym Myersom)
 Spies Inc. (s Fiachra Trenchom)
 The Fruit Machine
1989
 Black Rain
 Šofér slečny Daisy
 Tornádo
 Diamond Skulls
 New Music in Films
1990
 Chicago Joe and the Showgirl (so Shirley Walkerovou)
 Green Card
 Pacific Heights
 Fools of Fortune
 Dni hromu
 Bird on a Wire
 Dark Obsession (so Stanleym Myersom)
1991
 Thelma & Louisa
 Regarding Henry
 Backdraft
 K2
 Biely tesák (s Basilom Poledourisom)
1992
 Hračky
 Radio Flyer
 Where Sleeping Dogs Lie (s Markom Mancinom)
 A League Of Their Own
 Sila jedného
1993
 Younger And Younger
 Dom duchov
 True Romance
 Point of No Return
 Calendar Girl
 Cool Runnings (s Nickom Glennie-Smithom)
1994
 Afrika: Serengeti
 Drop Zone
 Renaissance Man
 I'll Do Anything
 Leví kráľ
 The Critic
1995
 Nine Months
 Beyond Rangoon
 Krvavý príliv
 Two Deaths
 Something to Talk About (s Grahamom Preskettom)1996
 Kazateľova žena
 The Fan
 Muppet Treasure Island
 The Whole Wide World (s Harrym Gregson-Williamsom)
 Skala (s Nickom Glennie-Smithom a Harrym Gregson-Williamsom)
 Zlomený šíp
1997
 Tak dobre ako sa len dá
 Peacemaker
 Smilla's Sense of Snow (s Harry Gregson-Williamsom)
1998
 Tenká červená čiara
 Princ egyptský
 The Last Days
1999
 Chill Factor (s Johnom Powellom)
2000
 An Everlasting Piece
 Mission: Impossible 2
 Gladiátor
 The Road To El Dorado (s Johnom Powellom)
2001
 Čierny jastrab zostrelený
 Riding in Cars with Boys
 Pearl Harbor
 Hannibal
2002
 Kruh
 Spirit: Divoký žrebec
2003
 Posledný samuraj
 Something's Gotta Give (spolupráca)
 Piráti z Karibiku: Prekliatie Čiernej perly (nespomenutý v titulkoch, s Klausom Badeltom)
 Matchstick Men
 Tears of the Sun
2004
 Spanglish
 Laura's Star (s Nickom Glennie-Smithom)
 Príbeh žraloka
 Kráľ Artuš
 Thunderbirds
2005
 The Weather Man (s Jamesom S. Levinom)
 Der kleine Eisbär 2 - Die geheimnisvolle Insel (s Nickom Glennie-Smithom)
 Madagascar (s Heitorom Pereirom, Jamesom Dooleym)
 Batman začína (s Jamesom Newtonom Howardom)
2006
 Piráti Karibiku: Truhlica mŕtveho muža
 Da Vinciho kód
 The Holiday
2007
 Piráti z Karibiku: Na konci sveta
 Simpsonsovci: Film
2008
 Casi Divas
 Temný rytier (s Jamesom Newtonom Howardom)
 Kung Fu Panda (s Johnom Powellom)
 Madagascar: Escape 2 Africa
 The Burning Plain (s Omarom Rodríguez-Lópezom)
 Frost/Nixon
2009
 Anjeli a démoni
 Henri Vier (s Henrym Jackmanom)
 Call of Duty - Modern Warfare 2 - videohra
 Sherlock Holmes
 It's Complicated
2010
 Mars Needs Moms!
 Inception
 The Pacific - miniséria
2011
 Rango
 CRYSIS 2 - videohra

 Externé odkazy 
 Oficiálna stránka
 Hans Zimmer na IMDb

Kategória:Nemeckí skladatelia filmovej hudby
Kategória:Držitelia Oscara za najlepšiu hudbu
Kategória:Držitelia ceny Zlatý glóbus
Kategória:Osobnosti z Frankfurtu nad Mohanom
Kategória:Skladatelia hudby 20. storočia
Kategória:Skladatelia hudby 21. storočia
Kategória:Hudobní skladatelia k Jamesovi Bondovi